விலை அறா மணிப் பூணோடும், வில்லொடும், நிலத்து வீழ.	43 பாக வான் பிறைபோல் வெவ் வாய்ச் சுடு கணை படுதலோடும், வேக வான் கொடுங் கால் எற்ற முற்றும் போய் விளியும் நாளில்,- மாக வான் தடக் கை மண்மேல் விழுந்தது மணிப் பூண் மின்ன- மேகம் ஆகாயத்து இட்ட வில்லொடும் வீழ்ந்தது என்ன.	44 படித்தலம் சுமந்த நாகம் பாக வான் பிறையைப் பற்றிக் கடித்தது போல, கோல விரல்களால் இறுகக் கட்டிப் பிடித்த வெஞ் சிலையினோடும், பேர் எழில் வீரன் பொன் - தோள்